José Antonio Reyes
<s>José Antonio Reyes Calderón (; Utrera, 1. rujna 1983. – Utrera, 1. lipnja 2019.) bio je španjolski nogometaš i reprezentativac koji je najčešće igrao kao lijevo krilo, mada je mogao igrati i u napadu.</s>

<s>Profesionalni debi imao je već sa 16 godina u B momčadi Seville, dok je za seniorsku momčad debitirao naredne godine.</s><s>Godine 2004., Arsène Wenger ga dovodi u Arsenal, ali je već nakon dvije godine otišao natrag u Španjolsku, prvo na posudbu u Real Madrid (2006.), a onda i na stalni angažman u Atlético Madrid (2007.), s kojim je postao i nacionalni prvak.</s><s>Kratko je bio na posudbi u portugalskoj Benfici, a u kasnim godinama karijere vratio se u Sevillu, s kojom je tri puta osvajao Europa ligu, postavši tako individualni rekorder s čak pet naslova u tom klupskom natjecanju.</s><s>Nakon kraćeg perioda u Kini, Reyes je potpisao polusezonski ugovor s Extremadurom, za koju je odigrao samo devet utakmica prije nego što je 1. lipnja 2019. godine, zajedno s dva rođaka, poginuo u prometnoj nesreći na putu između Utrere i Seville.</s>

<s>Za reprezentaciju Španjolske nastupio je 21 put, a sudjelovao je i na Svjetskom prvenstvu 2006. godine.</s><s>Jednom je nastupio i za autonomnu reprezentaciju Andaluzije.</s>

<s>Od 2017. godine do svoje smrti bio je u braku s Noelijom López, s kojom je imao dvije kćeri; imao je i izvanbračnog sina iz ranije veze.</s>

<s>Postignuća</s>

<s>Sevilla
Segunda División: 2000./01.</s><s>UEFA Europa liga: 2013./14., 2014./15., 2015./16.</s><s>Copa del Rey (drugo mjesto): 2015./16.</s><s>UEFA Superkup (drugo mjesto): 2014., 2015.</s>

<s>Arsenal
FA Premier liga: 2003./04.</s><s>FA kup: 2004./05.</s><s>FA Community Shield: 2004.</s><s>UEFA Liga prvaka (drugo mjesto): 2005./06.</s>

<s>Real Madrid
La Liga: 2006./07.</s>

<s>Atlético Madrid
UEFA Europa liga: 2009./10., 2011./12.</s><s>UEFA Superkup: 2010.</s><s>UEFA Intertoto kup: 2007.</s><s>Copa del Rey (drugo mjesto): 2009./10.</s>

<s>Benfica
Taça da Liga: 2008./09.</s>

<s>Španjolska U-19
UEFA U-19 Euro: 2002.</s>

<s>Individualna
Igrač mjeseca Premier lige: kolovoz 2004.</s>

<s>Reference</s>

<s>Vanjske veze</s>

<s>Španski fudbaleri
Fudbaleri ili nogometaši Seville
Fudbaleri ili nogometaši Arsenala
Fudbaleri ili nogometaši Real Madrida
Fudbaleri ili nogometaši Atlético Madrida
Fudbaleri ili nogometaši Benfice
Žrtve saobraćajnih nesreća</s>

